Letter from Alexandria
Material: papyrus
Place: Herakleopolites bzw. Kynopolites
Categories: Brief
Kallistos an Apa Paieon und Patabeit
Mönche
Schisma
Meletianer
τῷ ἀγαπητῷ ἀδελφῷ ἄπα Παιηοῦ καὶ Παταβεὶτ πρεσβυτέροις Καλλιστος ἐν 
κῳ θῷ χαίρειν. γινόσκιν ὑμᾶς θέλομεν τὰ πραχθέντα ἐνταῦθα 
πράγματα· ἐξάφινα γὰρ ἠκούσατε τὰ ἐπάθαμεν ἐν τῇ νυκτὶ ἐκίνῃ ἐν τῇ οἰκίᾳ Ἡρα
κλέου τοῦ κομενταρησίου. εἰσὶν γὰρ καί τινες ἀδελφοὶ ἐκ τῶν ἐλ[θ]όντων πρὸς ὑμᾶς 
μεθʼ ἡμῶν ἐν τῇ οἰκίᾳ καὶ δύνονται καὶ αὐτοὶ τὰ πραχθέντα [ὑ]μῖν ἀναγῖλαι. μετὰ 
γὰρ τὴν ἡμέραν ἐκινη ἐν τῇ τρετράδι καὶ εἰκάζι τοῦ Παχ[ὼ]ν μηνὸς Ἰσὰκ 
ὁ ἐπίσκοπος ἀπὸ Λητοῦς ἦλθεν πρὸς Ἡραείσκον ἐν Ἀλεξα[νδρ]ίᾳ, καὶ ἠθέλησεν 
γεύσασθαι μετὰ τοῦ ἐπισκόπου ἐν τῇ παρεμβολῇ. ἀκούσαν[τε]ς οὖν οἱ διαφέρον
τες Ἀθανασίου καὶ ἤλθασιν φέροντες μεθʼ ἑαυτῶν στρατιότας τοῦ δουκὸς καὶ τῆς 
παρεμβολῆς, οἰνόμενοι ἤλθασιν ὥρᾳ ἐνάτῃ συνκλίσαντες τὴν [π]αρεμβολὴν βουλομε 
καὶ αὐτὸν καὶ τοὺς ἀδελφοὺς πιάσαι. ἀκούσαντες οὖν τινὲς στρατιο͂ται [ο]ἱ ἐν τῇ παρεμβολῇ καὶ 
φόβον θεοῦ ἔχοντες ἐν τῇ καρδίᾳ ἦρκαν αὐτοὺς καὶ ἔκρυψαν ἐν ταῖς κέλλαις ἐν τῇ παρεμβολῇ. 
καὶ ἐκίνων μὴ εὑρεθέντων ἐγβάντων αὐτῶν εὗραν τέσσαρες  ἀδελφοὺς ἐρχομένους ἐν τῇ πα
ρεμβολῇ, καὶ κατακόψαντες αὐτοὺς καὶ ἑμαρώεις 
ποιησάμενοι ὥστε αὐτοὺς κινδυνεῦσαι καὶ ἐξεβαλαν 
αὐτοῦ ἔξω τῆς Νικοπώλεως. καὶ μετὰ  τούτους ἐγβαλῖν ἀπήλθασιν πάλιν ἐπὶ τὴν πύλην τοῦ 
Ἡλίου ἐν τῇ μονῇ ἐν ᾗ ἠσὶν ἐπιξενούμενοι οἱ ἀδελφοὶ καὶ πιάσαντες ἄλλους πέντη  ἐκῖ εἰξαν 
αὐτοὺς ἐν τῇ παρεμβολῇ ὀψίας, καὶ συνκλίσαντες αὐτοὺς μέχρις τοῦ τ[ὸ]ν πραιπόσιτον προερθῖν 
ἐν τοῖς  σίγνοις τὸ πρὸς προεὶ καὶ λαβὼν αὐτοὺς ὁ πραιπόσιτος καὶ ὁ σκρίβας καὶ αὐτοὺς ἐκέλευ
σεν ἐγβληθῆναι ἐκτὸς τῆς Νικοπόλεως· καὶ τὸν μονάριν Ἡρακλίδην δύ[σα]ντες καὶ ὑβρίσαντες 
ἐνέτιλαν τῷ αὐτῷ ἐπαπιλούμενοι, ὅτι κατὰ ποίαν ἐτίαν τοὺς μ[ο]ναχοὺς τῶν Μελιτιανῶν 
ἤασας ἐν τῇ μωνῇ; καὶ ἄλλον ἀδελφὸν Ἄμμωνα ὄντα ἐν τῇ παρεμβ[ο]λῇ [κ]αὶ αὐτὸν ὑποδεχόμενον 
τοὺς ἀδελφοὺς συνέκλισαν ἐν τῇ παρεμβολῇ, παρήγιλαν δὲ αὐτοῦ ὥστε μὴ ὑποδέχεσθαι αὐ
τὸν μοναχοὺς ἐν τῇ οἰκίᾳ αὐτοῦ. ἄλλος γὰρ ἀδελφὸς οὐκ ἔστιν ἰ μὴ οὗ[τοι οἱ] δύο  ὑποδέχομενοι τοὺς 
ἀδελφούς· ἐποίησαν αὐτοὺς διλανθῆναι. θλιβόμεθα οὖν πάνυ διειρ[γμέ]νοι ὑπὸ αὐτῶν κατὰ τό
πον. ἐπιλοιπούμεθα οὖν ουν ὅτι οὐκ ἐπιτρέπουσιν ἡμῖν πρὸς τ[ὸν] πάπαν Ἡραείσκον ἀπελθῖν 
καὶ ἐπισκέψασθαι αὐτόν. ἐν τῇ νυκτὶ γὰρ ἐν ᾗ ὑβρίσθησαν οἱ ἀδελφοὶ ὁ πραι[π]όσιτος τῶν στρατιοτῶν ἔπεμ
σεν φάσιν τῷ ἐπισκόπῳ λέγων ὅτι ἡμάρτησα καὶ ἐπαρυνήθην ἐν τῇ νυκτὶ ὅτι τοὺς ἀδελφοὺς 
ὕβρισα. ἐποίησεν δὲ καὶ ἀγάπην ἐν ἐκίνῃ τῇ  ᾑμέρᾳ Ἑλλην ὢν δ[ιὰ] τὸ ἁμάρτημα ὃ ἐποίησεν.
Ἀθανάσιος δὲ μεγάλως ἀθυμῖ καὶ αὐτὸς παρέχι ἡμῖν κάματον διὰ τὰ γραφώμενα καὶ τὰς 
φάσις τὰς ἐρχομένας αὐτ[ῷ] ἀ[πὸ] ἔξωθεν, ἐπιδὴ ὁ β[α]σιλεὺς Μακάριον εὑρὼν ἔξω ἐν  τῷ 
κομιδά[τῳ] ...............υρῳ γράψας ......ανυους ὅτι δήσας αὐτὸν καὶ .επι 
.α ἀπο .................α ἵνα αὐ[το ]......εσται.  ἀπελθόντων οὖν Ἀρχελά
ου τοῦ .......[ καὶ ]....... μετὰ Ἀθαν[ασίου το]ῦ υἱου Καπίτωνος,
βουλόμενοι ἀποσπάσε Μακάριον, ἡ φάσις οὖν ἀπε͂λθην πρὸς ἄπα Ἰωάννην ἐν Ἀντιοχίᾳ· 
ἦλθεν καὶ πιάσας αὐτοὺς κατέσχεν αὐτούς, ἐπιδὴ ἐπὶ συκοφαντίᾳ καὶ δινὰ ἦσαν γράψαν
τες κατὰ Ἡραείσκου, καὶ αὐτὸς Ἀρχέλαος τὰ γάμματα ἦρκεν ἔξω. ὁ θεὸς οὖν ἐποίησεν 
καὶ τοὺς τρῖς  ἔξω καὶ ἔχι ἔξω. τοῦτʼ οὖν ἤκουσεν Ἀθανάσιος ὅτι Ἀρχέλαος 
συνεσχέθη, πάνυ ἀθυμεῖ Ἀθανάσιος. πολλαχῶς οὖν ἦλθαν ἐπὶ 
αὐτὸν καὶ μέχρις νῦν οὐκ ἀπεδήμησεν· ἐνεβάλοτο δ[ὲ] τὰ σκεύη αὐτοῦ ἐν τῇ θα
λάσσῃ ὡς αὐτοῦ ἀπωδημοῦντος, καὶ πάλιν εἰς δεύτερον ἤνεκεν τὰ σκεύη 
ἀπὸ τοῦ πλοίου, μὴ βουλόμενος ἀ[π]οδημῆ[σ]α[ι] ........ψαι.. ἔγρ[α]ψα εἵνα 
γνοῖται ἐν ποίᾳ θλίψι ἐσμέν· ἤνεκεν γὰρ ἐπίσκοπον τῆς κάτω χώρας 
καὶ συνέκλισεν αὐτὸν ἐν τῷ μακέλλῳ, καὶ πρεσβύτερον τῶν αὐτῶν μερῶν 
συνέκλισεν καὶ αὐτὸν ἐν τῷ ἀπλικίτῳ καὶ διάκωνα ἐν τῇ μεγίστῃ φοιλακῇ, καὶ μέχρις 
τῆς ὀγδόης καὶ εἰκάδος τοῦ Παχὼν μηνὸς καὶ Ἡραείσκος συνκεκλισμέ
νος ἐστὶν ἐν τῇ παρεμβολῇ εὐχαριστῶ μὲν τῷ δεσπότῃ θεῷ ὅτι ἐπαύθησαν ἑ πλη
γαὶ ἃς εἶχεν καὶ ἐπὶ τῇ εὑδόμῃ καὶ εἰκάδι ἐποίησεν ἐπισκόπους ἕπτα  ἀποδη
μῆσαι· Ἔμις καὶ Πέτρος εἰς αὐτούς ἐστιν, υἱὸς Τουβέστις. μὴ ἀμελήσηται οὖν 
περὶ ἡμῶν, ἀδελφοί, ἐπιδὴ τὰ ψωμία ἀφῆκαν ὀπίσω, ἵνα διὰ τὸν ἐπίσκοπον μή
πως ἔξω ἀρθῇ ἵνα τυρῇ αὐτὰ μετʼ αὐτοῦ. ἐγὼ γὰρ ἀγοράζων ἄρτους εἰς δια
τροφὴν ἠγώρασα ἀρτάβην σίτου  ιδ. ἐπὰν οὖν εὕρηται εἰδήμωνα ἀπο
στίλατέ μοι ὀλίγα ψωμία. ἀσπάζομε τὸν πατέραν μου Πραυοῦν καὶ πάντας τοὺς 
ἀδελφοὺς τοὺς ὄντας μετʼ αὐτοῦ καὶ Θέονα τὸν διάκωνα Σαπρίωνα καὶ Ὡρίωνα 
καὶ Παπνούτιν καὶ ἄπα Σαρμάτην καὶ Παώμιν καὶ Πιὸρ καὶ Εὐδαίμωνα καὶ ἄπα Τρύφωνα 
καὶ Γερόντιον καὶ ἄπα Ἱέρακαν καὶ ἄπα Ἑλενᾶν καὶ ἄπα Ἁρηοῦν καὶ ἄπα Πιὰμ καὶ Κορνήλιν 
καὶ Πισάτιν καὶ Κολλοῦθον καὶ Ἰωσὴπ καὶ τὰ παιδία αὐτοῦ καὶ Φίνες. μὴ ἀμελήσῃς οὖν, 
πάτηρ, ἀποστῖλαι πρὸς Ψαεῖν ἀπὸ Τερὸτ ἕνεκεν τῆς ἀρτάβης τοῦ σίτου, καὶ ποίησον 
Τουᾶν ἀπὸ Ταμούρω ἵνα καὶ αὐτὸς ἀπέλθῃ εἰς Ταμούρω ἕνεκεν τῆς ἀρτάβης τοῦ σίτου· 
ἡ ἡμέραι γάρ εἰσιν τοῦ λαβῖν αὐτοὺς αὐτάς. ἀσπάζομε Παῦλον τὸν ἀναγνώστην καὶ ἄπα 
Ἠλιν καὶ Ἀνουβᾶν μέγαν καὶ Ἀνουβᾶν μικρὸν καὶ Παμούτιν καὶ Τιτούην καὶ τὰ παιδία αὐτοῦ καὶ Ὃρ 
ἀπὸ Τουμνακὼν καὶ πάντας τοὺς ἀδελφοὺς αὐτοῦ τοὺς μετʼ αὐτοῦ καὶ Παπνούτιν καὶ Λεο
νίδην τὸν ἀδελφὸν α[ὐ]τ[οῦ] καὶ τὸν ἀδελφὸν τὸν ἄλλον τὸν μετʼ αὐτῶν. 
ἄ[πα Παιηοῦ καὶ Παταβεὶτ] [π] Καλίστου.